

**Қазақстан Республикасы Үкіметінің 2008 жылғы 16 қыркүйектегі N 852 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2008 жылғы 23 желтоқсандағы N 1230 Қаулысы. Күші жойылды - Қазақстан Республикасы Үкіметінің 2015 жылғы 18 маусымдағы № 459 қаулысымен

      Ескерту. Күші жойылды - ҚР Үкіметінің 18.06.2015 № 459 (алғашқы ресми жарияланған күнінен бастап қолданысқа енгізіледі) қаулысымен.

      Қазақстан Республикасының Үкіметі **ҚАУЛЫ ЕТЕДІ:**

      1. "Шағын, орта және ірі кәсіпкерлік субъектілері болып табылатын заңды тұлғалардың үлгі жарғыларын бекіту туралы" Қазақстан Республикасы Үкіметінің 2008 жылғы 16 сәуірдегі N 852 қаулысына (Қазақстан Республикасының ПҮАЖ-ы, 2008 ж., N 38, 406-құжат) мынадай өзгерістер мен толықтырулар енгізілсін:

      1) көрсетілген қаулымен бекітілген Акционерлік қоғамның үлгі жарғысында:

      "Қоғамның органдары" деген 9-тарауда:

      28-тармақта:

      11) тармақша мынадай редакцияда жазылсын:

      "11) Заңның 22-бабының 5-тармағында көзделген жағдайлар туындаған кезде қоғамның қарапайым және артықшылықты акциялары бойынша дивидендтер төлемеу туралы шешім қабылдау;";

      мынадай мазмұндағы 11-1) тармақшамен толықтырылсын:

      "11-1) қоғам акцияларының ерікті делистингі туралы шешім қабылдау;";

      32-тармақ "бұқаралық ақпарат құралдарында" деген сөздердің алдынан мынадай мазмұндағы сөйлеммен толықтырылсын:

      "уәкілетті органның (бағалы қағаздар нарығын реттеу мен қадағалауды жүзеге асыратын мемлекеттік орган) нормативтік құқықтық актісінде белгіленген талаптарға сәйкес келетін";

      33-тармақта:

      9) тармақша жаңа редакцияда жазылсын:

      "9) ішкі аудит қызметінің сандық құрамын, өкілеттіктер мерзімін айқындау, оның басшысы мен мүшелерін тағайындау, сондай-ақ олардың өкілеттіктерін мерзімінен бұрын тоқтату, ішкі аудит қызметінің жұмыс тәртібін, ішкі аудит қызметі қызметкерлеріне еңбекақы және сыйлықақы төлеу мөлшері мен талаптарын айқындау;";

      14) тармақшада ", сондай-ақ олардың қызметі мәселелері жөнінде шешім қабылдау";

      мынадай мазмұндағы 14-1) тармақшамен толықтырылсын:

      "14-1) акцияларының (жарғылық капиталдағы қатысу үлесінің) он және одан да көп пайызы қоғамға тиесілі заңды тұлға акционерлерінің (қатысушыларының) жалпы жиналысының құзыретіне жатқызылатын қызмет мәселелері бойынша шешімдер қабылдау;";

      37-тармақтың бірінші және екінші абзацтары алынып тасталсын;

      2) көрсетілген қаулымен бекітілген Жауапкершілігі шектеулі

серіктестіктің үлгі жарғысында:

      "Серіктестіктің органдары" деген 6-тарауда:

      6.6-тармақтың екінші абзацы мынадай редакцияда жазылсын:

      "Серіктестіктің тексеру комиссиясы немесе жеке дара тексерушісі жалпы жиналыста бес жылдан аспайтын мерзімге сайланады.";

      3) көрсетілген қаулымен бекітілген Қосымша жауапкершілігі бар серіктестіктің үлгі жарғысында:

      "Серіктестіктің органдары" деген 6-тарауда:

      6.6-тармақтың екінші абзацы мынадай редакцияда жазылсын:

      "Серіктестіктің тексеру комиссиясы немесе жеке дара тексерушісі жалпы жиналыста бес жылдан аспайтын мерзімге сайланады.";

      4) көрсетілген қаулымен бекітілген Сенім серіктестігінің үлгі жарғысында:

      3-тараудың тақырыбындағы "Серіктестікке қатысушылардың" деген сөздер "Серіктестікке толық қатысушылардың" деген сөздермен ауыстырылсын;

      3.1 және 3.2-тармақтардағы "Серіктестікке қатысушылар" деген сөздер "Серіктестікке толық қатысушылар" деген сөздермен ауыстырылсын;

      5) көрсетілген қаулымен бекітілген Өндірістік кооперативтің үлгі жарғысында:

      "Кооперативтің мүлкі" деген 4-тараудың 4.1-тармағы "жарғылық капиталы" деген сөздерден кейін "бар болған жағдайда" деген сөздермен толықтырылсын.

      2. Осы қаулы алғаш рет ресми жарияланғаннан кейін бастап он күнтізбелік күн өткен соң қолданысқа енгізіледі.

       *Қазақстан Республикасының*

*Премьер-Министрі                                     К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК